הנוקמים: עלייתו של דוקטור דום

**הנוקמים: עלייתו של דוקטור דום** (באנגלית: **Avengers: Doomsday**) הוא סרט גיבורי-על אמריקאי המבוסס על צוות גיבורי-העל באותו השם מבית מארוול קומיקס. את הסרט מביימים אנתוני וג'ו רוסו על פי תסריט מאת מייקל ולדרון וסטיבן מקפילי, ומככבים בו אנסמבל שחקנים הכולל את רוברט דאוני ג'וניור, כריס המסוורת', טום הידלסטון, פול ראד, אנתוני מאקי, דני רמירז, לטישה רייט, וינסטון דיוק, טנוך הוארטה, סבסטיאן סטן, פלורנס פיו, דייוויד הארבור, ואייט ראסל, האנה ג'ון-קאמן, לואיס פולמן, סימו ליו, פטריק סטיוארט, איאן מקלן, ג'יימס מרסדן, קלסי גרמר, אלן קאמינג, רבקה רומיין, צ'נינג טייטום, פדרו פסקל, ונסה קירבי, ג'וזף קווין ואיבון מוס-בכרך. הסרט יופק על ידי אולפני מארוול ו-"AGBO", חברת ההפקה של האחים רוסו, יופץ על ידי סרטי אולפני וולט דיסני, והוא עתיד להיות החמישי בסדרת סרטי "הנוקמים", אחרי "הנוקמים: סוף המשחק" (2019).

ביולי 2022, הוכרז לראשונה על פיתוחם של שני סרטי "הנוקמים" חדשים, שיהוו את סיומם של השלב השישי של  וסאגת המולטיוורס. הבמאי דסטין דניאל קרטון נשכר לביים את הסרט הראשון, שהתעתד להיקרא "שושלת קאנג" ובו היה עתיד לככב ג'ונתן מג'ורס בדמותו של קאנג הכובש בתור האנטגוניסט הראשי. בספטמבר 2022, נמסר כי את עלילת הסרט יכתוב התסריטאי ג'ף לאבנס. עם זאת, בנובמבר 2023 נמסר על עזיבתו של קרטון את הפקת הסרט, כי ולדרון יחליף את לאבנס במלאכת כתיבת התסריט, וכי "אולפני מארוול" שוקלים לשכתב את נושא ועלילת הסרט בשל הסתבכותו של מג'ורס בבית המשפט בגין עדויות על התעללות פיזית; בדצמבר 2023, נמסר מטעם האולפנים על פיטריו של מג'ורס. ביולי 2024, הוכרז כי את הסרט יביימו האחים רוסו וכי על כתיבת עלילתה יופקד מקפילי; נוסף לכך נמסר כי האנטגוניסט הראשי יהיה דוקטור דום, אותו יגלם דאוני ג'וניור. צילומי הסרט החלו במרץ 2025 באולפני פיינווד שבלונדון, והם עתידים להסתיים באוגוסט 2025.

הסרט עתיד לעלות לאקרנים בארצות הברית ב-18 בדצמבר 2026, ולהוות חלק מסיומו של השלב השישי ביקום הקולנועי של מארוול.

## צוות השחקנים והדמויות
* רוברט דאוני ג'וניור – **[[דוקטור דום|ויקטור פון דום / דוקטור דום]]**. ג'ו רוסו, תיאר את דמותו של דום כאחת מדמויות הקומיקס המורכבות ביותר, וציין כי לתחושתו דאוני ג'וניור – שגילם בעבר את דמותו של טוני סטארק / איירון מן ב – היה האדם היחיד שיכול לקחת על עצמו את התפקיד. דאוני ג'וניור פיתח סיפור רקע משלו לדמות ותרם רעיונות עבור עיצוב הדמות.
* כריס המסוורת' – **[[תור (היקום הקולנועי של מארוול)|תור]]**, נוקם ומלך אסגארד לשעבר, המבוסס על דמותו של אל מהמיתולוגיה הנורדית באותו השם.
* טום הידלסטון – **[[לוקי (היקום הקולנועי של מארוול)|לוקי]]**, אחיו המאומץ של תור ואל השקרים הערמומי, מבוסס על דמותו של אל מהמיתולוגיה הנורדית באותו השם.
* פול ראד – **[[סקוט לאנג (היקום הקולנועי של מארוול)|סקוט לאנג / אנטמן]]**, פורץ ידוע לשמצה שחזר למוטב וזכה לחליפה מיוחדת המאפשרת לו להתכווץ או לגדול בקנה מידה בעזרת חלקיקי פים שמאפשרים לו להגדיל ולהקטין את המרחק בין האטומים מבלי להחליש את חוזקו ואת מספר האטומים שבו. מסוגל לתקשר עם נמלים.
* אנתוני מאקי – **[[סם וילסון (היקום הקולנועי של מארוול)|סם וילסון / קפטן אמריקה]]**, "נוקם" וצנחן חילוץ לשעבר אשר הוכשר על ידי הצבא האמריקני בלוחמה אווירית באמצעות כנפיים מכניות שתוכננו במיוחד עבור מטרה זו.
* דני רמירז – **[[פלקון (קומיקס)|חואקין טורס / פלקון]]**, לוטננט ראשון בחיל האוויר של ארצות הברית, שם לחם לצד וילסון, שנטל את זהותו הנוכחית של פלקון.
* לטישה רייט – **[[שורי (היקום הקולנועי של מארוול)|שורי / הפנתרה השחורה]]**, נסיכת ואקאנדה לשעבר ואחראית עיצוב הטכנולוגיה של הממלכה, אשר זוכה ליכולות על-אנושיות על ידי עיכול עשב דמוי-לב.
* וינסטון דיוק – **[[אדם-קוף|מ'באקו]]**, לוחם רב-עוצמה ומנהיג שבט ההרים של ואקאנדה, הג'בארי.
* טנוך הוארטה – **[[נאמור (קומיקס)|נאמור]]**, שליטהּ של ממלכת טאלוקאן, ציוויליזציה עתיקה של אנשים הגרים מתחת למים ומוטאנט רב-עוצמה שביכולתו לנשום מתחת למים ועל פני היבשה.
* סבסטיאן סטן – **[[באקי בארנס (היקום הקולנועי של מארוול)|ג'יימס "באקי" בארנס]]**, חייל-על בעל זרוע קיברנטית, שמשמש בתור המנהיג דה פקטו של צוות "ת'נדרבולטס". נהרג לכאורה בתקופת שירותו הצבאי בזמן מלחמת העולם השנייה, אך צץ מחדש בהווה כמתנקש שעבר שטיפת מוח בידי ארגון הידרה.
* פלורנס פיו – **[[האלמנה השחורה (ילנה בלובה)|ילנה בלובה / האלמנה השחורה]]**, חברה בצוות "ת'נדרבולטס" ואחותה המאומצת של נטשה רומנוף, שכמותה, אומנה בחדר האדום כאלמנה שחורה.
* דייוויד הארבור – **[[השומר האדום|אלכסיי שוסטקוב / השומר האדום]]**, חבר בצוות "ת'נדרבולטס", חייל-על ומקבילו הרוסי של קפטן אמריקה, אשר משמש כדמות-אב לילנה.
* ואייט ראסל – **[[סוכן ארצות הברית|ג'ון ווקר / סוכן ארצות הברית]]**, חייל-על וחבר בצוות "ת'נדרבולטס". קפטן מעוטר לשעבר ביחידת הריינג'רס של צבא ארצות הברית, שנבחר בידי ממשלת ארצות הברית להחליף את סטיב רוג'רס בתור קפטן אמריקה, אך שוחרר בקלון מתפקידו עקב מעשיו.
* האנה ג'ון-קאמן – **[[רוח (מארוול קומיקס)|אווה סטאר / רוח]]**, חברה בצוות "ת'נדרבולטס", הסובלת מאי-יציבות מולקולרית המאלצת אותה ללבוש חליפה המסייעת לה לייצב את מצבה, אך בד בבד, מאפשרת לה לעבור דרך חפצים מוצקים.
* לואיס פולמן – **[[הסנטרי|בוב / הסנטרי]]**, אדם רב-עוצמה בעל יכולות על-אנושיות הסובל מאמנזיה.
* סימו ליו – **[[שאנג-צ'י (היקום הקולנועי של מארוול)|שאנג-צ'י]]**, אמן לחימה מיומן שהוכשר כמתנקש על ידי ארגון "עשר הטבעות" בראשות אביו, ונוו.
* פטריק סטיוארט – **[[צ'ארלס אקסבייר|צ'ארלס אקסבייר / פרופסור X]]**, מוטאנט בעל יכולות טלפתיות רבות-עוצמה ומייסד צוות ה"אקס-מן".
* איאן מקלן – **[[מגנטו (קומיקס)|אריק לנשר / מגנטו]]**, מוטאנט רב-עוצמה בעל היכולת ליצור ולשלוט בשדות מגנטיים ולהפעיל טלקינזיס על עצמים ממתכת.
* ג'יימס מרסדן – **[[סייקלופס|סקוט סאמרס / סייקלופס]]**, מוטאנט ומנהיג ה"אקס-מן", שלו היכולת לפלוט קרני אנרגיה אופטית עוצמתיות הנשלטות על ידי משקפיים מיוחדות.
* קלסי גרמר – **[[חיה (קומיקס)|האנק מקוי / חיה]]**, מוטאנט וחבר "אקס-מן" ממציאות חלופית, אשר לו מאפיינים פיזיים חייתיים הכוללים פרווה כחולה, אוזניים מחודדות, ניבים וטפרים.
* אלן קאמינג – **[[נייטקרולר|קורט וגנר / נייטקרולר]]**, מוטאנט כחול-עור ובעל מראה שטני, בעל יכולות טלפורטציה.
* רבקה רומיין – **[[מיסטיק|רייבן דארקהולם / מיסטיק]]**, מוטאנטית כחולת-עור בעלת היכולת לשנות את צורתה כרצונה.
* צ'נינג טייטום – **[[גמביט (קומיקס)|רמי לבו / גמביט]]**, מוטאנט בעל היכולת לטעון עצמים באנרגיה קינטית ולגרום לפיצוצם.
* פדרו פסקל – **[[מיסטר פנטסטיק|ריד ריצ'רדס / מיסטר פנטסטיק]]**, מדען גאון ומנהיג קבוצת "ארבעת המופלאים", אשר זכה ליכולות אלסטיות מוגברות ועל-אנושיות המאפשרות לו למתוח את גופו לכל צורה בה יחפוץ.
* ונסה קירבי – **[[האישה הבלתי-נראית (קומיקס)|סוזן "סו" סטורם / האישה הבלתי-נראית]]**, חברה מייסדת של קבוצת "ארבעת המופלאים", אשר זכתה ליכולת להפוך את עצמה ועצמים אחרים בקרבתה לבלתי-נראים באמצעות כיפוף גלי האור, כמו-כן להשתמש בשדות כוח רבי-עוצמה למגוון שימושים.
* ג'וזף קווין – **[[הלפיד האנושי|ג'וני סטורם / הלפיד האנושי]]**, אחיה הצעיר והראוותן של סו וחבר מייסד של קבוצת "ארבעת המופלאים", המתגאה ומנצל את מעמדו הציבורי לצרכיו האישיים; אשר זכה ליכולת לאגף את כל גופו בלהבות, לעוף וכן לשלוט באש בכוח רצונו בלבד.
* איבון מוס-בכרך – **[[הדבר (קומיקס)|בנג'מין "בן" גרים / הדבר]]**, אסטרונאוט לשעבר של סוכנות נאס"א וחבר מייסד של קבוצת "ארבעת המופלאים", אשר זכה לכוח וחוזק על-אנושיים, אך במחיר הפיכת עורו לסלעי. בכרך עתיד לגלם את הדמות באמצעות לכידת תנועה ואפקטי CGI במקום שימוש בתותבות ואפקטים פרקטיים.

נוסף לכך, נמסר על שובם של כריס אוונס לגילום דמותו של **[[סטיב רוג'רס (היקום הקולנועי של מארוול)|סטיב רוג'רס / קפטן אמריקה]]**, של ג'רמי רנר לגילום דמותו של **[[קלינט ברטון (היקום הקולנועי של מארוול)|קלינט ברטון / הוקאיי]]**, של בנדיקט קמברבאץ' לגילום דמותו של **[[סטיבן סטריינג' (היקום הקולנועי של מארוול)|ד"ר סטיבן סטריינג']]**, של טום הולנד לגילום דמותו של **[[פיטר פארקר (היקום הקולנועי של מארוול)|פיטר פארקר / ספיידרמן]]**, ושל היילי אטוול לגילום דמותה של **[[פגי קרטר]]** – אם כי טרם פורסם מה יהיה היקף תפקידם במסגרת עלילת הסרט.

## הפקה
### פיתוח
#### "שושלת קאנג"
במאי 2018, הצהיר מנכ"ל חברת "וולט דיסני", בוב איגר, כי אולפני מארוול שואפים להתמקד בהצגת דמויות חדשות ב לאחר אירועי "סוף המשחק" (2019), אך גם בהפקת סרט "הנוקמים" עתידי בהתחשב בפופולריות של הסרטים הקודמים. נשיא "אולפני מארוול", קווין פייגי, אישר את הצהרתו של איגר בינואר 2021, ואמר שסרט נוסף בסדרת "הנוקמים" יופק "בשלב מסוים". כשנשאל על עתיד היקום הקולנועי במהלך ריאיון ל"וראייטי" במאי 2022, הצהיר אדם ב. וארי שאין למפיקים הבכירים עדיין מושג ברור לגבי נושא הסאגה הבא אחרי "סוף המשחק", אך כי מספר פרויקטים בשלב הרביעי של היקום הקולנועי כבר הציגו את המולטיוורס ומספר "אנטגוניסטים" פוטנציאליים, כמו קאנג הכובש. בספטמבר 2020, נמסר על ליהוקו של ג'ונתן מג'ורס לדמותו של קאנג הכובש כאנטגוניסט ראשי עבור הסרט "אנטמן והצרעה: קוונטומאניה" (2023). עם זאת, מג'ורס הופיע לראשונה ביקום הקולנועי בדמותו של "ההוא שנשאר", משתנה חלופי של קאנג הכובש, בעונתה הראשונה של סדרת הטלוויזיה "לוקי" (2021), בה נחשף לראשונה קיומו של המולטיוורס. דמותו של קאנג תוארה על ידי מייקל ולדרון, יוצר "לוקי" ותסריטאי הסרט "דוקטור סטריינג' בממדי הטירוף" (2022), בתור "הנבל הגדול הבא של היקום הקולנועי".

בכנס הקומיק-קון, סן דייגו שהתקיים ביולי 2022, הכריז פייגי רשמית על הסרטים "הנוקמים: שושלת קאנג" ו"הנוקמים: מלחמות סודיות", שיופצו ב-2 במאי 2025 וב-7 בנובמבר 2025, בהתאמה. על פי ההכרזה, סרטים אלו התעתדו להביא את השלב השישי של היקום הקולנועי לסיומה ולהשלמת "סאגת המולטיוורס". הסרטים נוצרו בהשראת קשתות העלילה "האוונג'רס: שושלת קאנג", שנכתב בין השנים 2001–2002 על ידי הקומיקסאי קורט בוסיק, בו קאנג הכובש נוסע בזמן על מנת לשעבד את האנושות, ו"מלחמות סודיות", שנכתב בין השנים 1984–1985 על ידי הקומיקסאי ג'ים שוטר. פייגי השווה את תפקידם של סרטים אלו לתפקידם של "מלחמת האינסוף" (2018) ול"סוף המשחק", שהביאו את "סאגת האינסוף" לסיומו; והצהיר כי רבים מהסרטים וסדרות הטלוויזיה שהרכיבו את שלב הרביעי בנו את הקרקע לסיפור הגדול יותר של "שושלת קאנג" ו"סאגת המולטיוורס", שתימשך לאורך השלבים החמישי והשישי. פייגי הוסיף כי תפקידיו של מג'ורס בתור משתנים מרובים של קאנג הפכו אותו לסוג שונה של נבל-על מהאנטגוניסט הראשי של "סאגת האינסוף", תאנוס, ואמר שאין "אין כתפיים של אף אחד שהייתי מעדיף לשים עליהן את סאגת המולטיוורס" מאשר כתפיו של מג'ורס. מאוחר יותר דווח שאולפני מארוול לא תכננו בתחילה שהסאגה הבאה של היקום הקולנועי תעסוק בדמותו של קאנג, אך הם החליטו ללכת על זה לאחר שראו את ביצועיו של מג'ורס. בנוסף לכך, הצהיר פייגי כי אנתוני וג'ו רוסו לא ישובו לביים סרטים אלו.

זמן קצר לאחר ההכרזה על הפקת הסרט, הוכרז כי את הסרט יביים דסטין דניאל קרטון, לאחר שביים את "שאנג-צ'י ואגדת עשר הטבעות" (2021) עבור אולפני מארוול, וחתם איתם על עסקה רבת-פרויקטים בדצמבר 2021 שכללה בימוי סרט המשך ל"שאנג-צ'י" ופיתוח המיני-סדרה "וונדר מן". קרטון נשכר רק לביים את "שושלת קאנג", בניגוד לאחים רוסו, שביימו גם את "מלחמת האינסוף" וגם את "סוף המשחק".

בספטמבר 2022, נמסר כי על כתיבת התסריט לסרט יופקד לאבנס; לאבנס החל לעבוד שבועיים לאחר מכן על הטיוטה הראשונה לתסריט. בהמשך, הצהיר לאבנס כי לא ציפה לכך שיהיה מועמד לכתיבת התסריט, וחשב שמעורבותו ביקום הקולנועי של מארוול תהיה חד-פעמית עם "קוונטומאניה", על אף שהוסיף בסרט אלמנטים שלדעתו יהיו בסיסים עלילתיים טובים לסרט "הנוקמים" עתידי. בנוסף, הצהיר לאבנס כי הוא מאמין שהתבקש להציע מועמדות לכתיבת הסרט מכיוון שאולפני מארוול נהנו מעלילת "קוונטומאניה" ומהתפיסה שלו על דמותו של קאנג הכובש. באוקטובר 2022, אישר מג'ורס שהוא ניהל דיונים על הסרט עם קרטון, ובנובמבר 2022, הביע סימו ליו התלהבות מהאפשרות לשוב לגלם את דמותו של שאנג-צ'י ולעבוד שוב עם קרטון על הסרט. בינואר 2023, הצהיר לאבנס שהסרט יהיה "מאבק בין-דורי" שייקח את הדמויות החדשות שהוצגו בשלב הרביעי ו"יזרוק אותן לאש". באותה התקופה, נמסר על פי דיווחים כי דמותו של שאנג-צ'י עתידה להיות אחת הדמויות הראשיות של הסרט. במרץ 2023, הצהיר לאבנס כי דמויותיהם של חברי ארבעת המופלאים והאקס-מן לא יופיעו בסרט.
#### פיטוריו של מג'ורס
על אף מעצרו של מג'ורס והאשמתו בתקיפת בת-זוגו במרץ 2023, רק באפריל 2023 נמסר מאולפני מארוול התייחסות רשמית למצבו של מג'ורס. עד אז נמסר כי אולפני וולט דיסני עוקבים אחר ההתרחשויות, וכי הוא עדיין עתיד לכבב ב"שושלת קאנג" וב"מלחמות הסודיות", ולקבל 20 מיליון דולר בתספת פיצוי צדדי עבור "מלחמות סודיות". ג'ואנה רובינסון מ-"The Ringer" תיארה את ההאשמות נגד מג'ורס כ"בעיה ענקית" עבור אולפני מארוול, שכן היה זה חסר תקדים עבור האולפנים לתכנן רבים מהפרויקטים העתידיים שלהם על דמותו של שחקן אחד; במאמרה טענה רובינסון שמג'ורס הפך לחלק אינטגרלי הרבה יותר עבור "סאגת המולטיוורס" מאשר היו רוברט דאוני ג'וניור או ג'וש ברולין היו עבור "סאגת האינסוף". רובינסון ציינה בנוסף כי ישנם דיווחים סותרים על האופן שבו האולפנים יטפלו בעניין. במקביל נמסר כי צילומי הסרט "שושלת קאנג" עתידים להתחיל בתחילת 2024. במאי 2023, דיווח העיתונאי ג'ף סניידר כי לאבנס פרש מהפקת הסרט טרם תחילת שביתה גילדת התסריטאים של אמריקה, שהחלה באותו החודש. ביוני 2023, נמסר על דחיית תאריך עליית הסרט לאקרנים ל-1 במאי 2026, בין שאר הסיבות לדחיית הפצתו צוין כי התסריט טרם נכתב.

בנובמבר 2023, דיווחה טטיאנה סיגל עבור "וראייטי" כי מנהלי אולפני מארוול שוקלים להשיב את דמויותיהם של צוות "הנוקמים" המקורי, כולל דאוני ג'וניור בדמותו של טוני סטארק / איירון מן וסקרלט ג'והנסון בדמותה של נטשה רומנוף / האלמנה השחורה, דיווח אותו פייגי הכחיש. נוסף לכך, דיווחה סיגל כי מנהלי אולפני מארוול החלו לדון על תוכניות חלופיות ל"סאגת המולטיוורס" עקב הסתבכותו של מג'ורס בבתי המשפט, כולל התמקדות בדמותו של דוקטור דום בתור האנטגוניסט הראשי; דמות זו כבר הייתה עתידה לשמש כאנטגוניסטית מרכזית, אם כי לא בתור האנטגוניסטית הראשית, בעלילת "מלחמות סודיות". האולפנים החלו לשקול שינויים ב"סאגת המולטיוורס", כולל צמצום תפקידו של קאנג, בעקבות כישלונו של "קוונטומאניה" הן בקופות והן ביקורתית. סיגל אף ציינה כי ליהוקו של קאנג מחדש היא אופציה נוספת, בהתחשב בעובדה שאולפני מארוול ליהקו מחדש בעבר תפקידים מרכזיים ביקום הקולנועי, ודיווחה כי הפרק האחרון בעונתה השנייה של "לוקי" (2023) עתיד להגדיר את היקף תפקידם העתידי של קאנג ושל משתניו השונים, אם כי ציינה שיהיה לאולפני מארוול קשה לסגת מכך. עם זאת, לאחר עליית הפרק לשידור זמן קצר לאחר מכן, מספר פרשנים סברו שהוא למעשה צמצם את היקף תפקידו העתידי של קאנג וסיפק מספר פתרונות אפשריים עבור אולפני מארוול, כולל טיפול במשתניו של קאנג על ידי הרמ"ז מחוץ למסך. בנובמבר 2023, דיווחה רובינסון כי לאבנס עזב את הפקת הסרט מכיוון שהתסריט שתכנן לכתוב היה קשור בצורה הדוקה לדמותו של קאנג הכובש. אהרון קוץ' ובוריס קיט, בדיווח עבור ה"הוליווד ריפורטר", ציינו כי לאבנס השלים טיוטה של התסריט לפני שעזב, אם כי טרם היו בטוחים אם אולפני מארוול תשכור תסריטאי אחר לכתיבת תסריט חדש. במקביל, דווח על עזיבתו של קרטון את בימוי הסרט על מנת להתמקד בפרויקטים אחרים בתוך היקום הקולנועי. בדיווח זה הובהר כי עזיבתו את הפקת הסרט נעשתה בתנאים ידידותיים, שכן למועד הדיווח היה עדיין חתום על פרויקטים אחרים עבור האולפנים, וכי עזיבתו יוחסה חלקית לעיכובים שנגרמו בלוח זמני הפקת הסרט. סניידר דיווח כי אולפני מארוול מעוניינים לשכור תסריטאי ובמאי שיוכלו לפתח גם את "שושלת קאנג" וגם "מלחמות סודיות" כסרט אחד בן שני חלקים עבור "סאגת המולטיוורס", ושיער בנוסף כי שמו של קאנג יוסר משם הסרט על מנת להימנע משאלות בדבר מעורבותו של מג'ורס בהפקה.

בשלהי נובמבר 2023, נמסר כי אולפני מארוול שכרו את וולדרון, שכבר הופקד על כתיבת התסריט עבור "מלחמות סודיות", לשכתב את התסריט ל"שושלת קאנג". בדצמבר 2023, הוכרז רשמית על פיטוריו של מג'ורס על ידי אולפני דיסני ומארוול לאחר שנמצא אשם בהטרדה והתעללות פיזית מדרגה שלישית. למועד דיווח זה טרם היה ידוע אם אולפני מארוול תעצב מחדש את דמותו של קאנג או תתמקד בנבל חדש, אם כי האולפנים החלו להתייחס לסרט באופן פנימי בשם "הנוקמים 5". עד מהרה, דייוח סניידר שבהתאם להשערתו, אולפני מארוול מפתחים כעת את "מלחמות סודיות" כ"סרט ענק בן חמש שעות" שיפוצל לשני חלקים, עם שנה בין עלייתם לאקרנים, וכי הם מחפשים במאי שטרם ביים סרט של מארוול. עוד נמסר על דחיית צילומי הסרט לשלהי 2024 עקב פיטוריו של מג'ורס. בפברואר 2024, קוץ' וקיט ציינו כי אולפני מארוול עסוקים כעת ב"ניקוי הבלגן" שנוצר בעקבות פיטוריו של מג'ורס וכישלונו המסחרי והביקורתי של "קוונטומאניה", וכי גם עלילת "הנוקמים 5" וגם עלילת "מלחמות סודיות" שוכתבו במטרה לצמצם את תפקידו של קאנג או להסיר אותו לחלוטין.

#### "עלייתו של דוקטור דום"

לאחר שהשלים את בימוי הסרט "דדפול & וולברין" (2024) עבור "אולפני מארוול", נמסר במרץ 2024 כי האולפנים ביקשו משון לוי לביים את הסרט. לוי דחה את ההצעה בעקבות אילוצים בלוח הזמנים שלו כבמאי וכמפיק בפועל של עונתה החמישית של "דברים מוזרים". באפריל 2024, דווח כי צילומי הסרט יתחילו בתחילת 2025, לאחר שלוח הזמנים של הפקת הסרט עוכבה במספר חודשים. בתחילת מאי 2024, נמסר כי האולפנים פנו לדאוני ג'וניור בהצעה לשוב ליקום הקולנועי של מארוול, הפעם בדמותו של ויקטור פון דום / דוקטור דום. טרם ליהוקו לגילום דמותו של איירון מן, דאוני ג'וניור נבחן במקור לגילום דמותו של דוקטור דום בסרט "ארבעת המופלאים" (2005). פייגי, שהגה את הרעיון ללהק את דאוני ג'וניור לדמותו של דוקטור דום, רצה שדאוני ג'וניור ישוב ליקום הקולנועי וניהל על כך דיונים מולו כשנה קודם לכן. עוד דווח כי "אולפני מארוול" הציעו לשחקן הצעות חוזרות ונשנות, אך דאוני ג'וניור התנה את שובו רק אם האחים רוסו יופקדו על בימוי הסרט. במאי 2024, הגיש ולדרון טיוטה חדשה של התסריט ללוי, שעדיין נחשב למועמד המוביל של האולפנים לבימוי הסרט. עם זאת, בעקבות דחיית הצילומים והעיכוב בלוח זמני ההפקה, לוי טרם התחייב לעבודה על סרט בשל מחויבותו להפקת "דברים מוזרים" וסרט עתידי בזיכיון "מלחמת הכוכבים".

באתר "Deadline Hollywood" נמסר כי קיים פוטנציאל לכך שיותר מ-60 שחקנים ישובו לגלם את דמויותיהם ביקום הקולנועי בסרט, כולל דמויות מבוססות מ"סאגת האינסוף" לצד דמויות חדשות יותר מ"סאגת המולטיוורס", אם כי פייגי הזהיר שלא כל הדמויות החדשות יוכלו להופיע בשני הסרטים. בהמשך הצהיר בנדיקט קמברבאץ' שהוא ישוב לגלם את דמותו של ד"ר סטיבן סטריינג' בסרט "הנוקמים" הבא, שצילומיו יתחילו בשנת 2025. פייגי ודאוני ג'וניור העלו את הרעיון ללהק את דאוני ג'וניור לגילום דמותו של דוקטור דום בפני האחים רוסו מספר פעמים, אך הם נרתעו מלשוב לבימוי הסרט עד שתסריטאי "מלחמת האינסוף" ו"סוף המשחק", סטיבן מקפילי, פנה אליהם עם רעיון לעלילת הסרט. ביולי 2023, נמסר כי האחים רוסו נמצאים במשא ומתן רשמי על בימוי שני סרטי "הנוקמים", לאחר שהתברר כי לוי אינו מעוניין לחזור ליקום הקולנועי זמן כה קצר לאחר בימוי "דדפול & וולברין". מתיו בלוני מהאתר "Puck" דיווח כי סוכנות הכישרונות "Creative Artists Agency" הציעה ל"אולפני מארוול" את גרג ברלנטי ונואה האולי כבמאים פוטנציאליים עבור שני הסרטים, אך פייגי סירב לכך. בשלהי יולי 2023, נמסר כי דאוני ג'וניור חתם רשמית על חוזה לגילום דמותו של דוקטור דום. סניידר דיווח שהוא יוצג בסרט "ארבעת המופלאים: צעדים ראשונים" (2025) לפני שיופיע בסרטי "הנוקמים", וכי ג'רמי רנר עתיד לשוב לגלם את דמותו של קלינט ברטון / הוקאיי בסרט.

בכנס הקומיק-קון, סן דייגו שהתקיים ביולי 2024, אושר רשמית כי האחים רוסו יביימו את שני סרטי "הנוקמים" הבאים, אותם הם תיארו כ"התחלה חדשה" עבור היקום הקולנועי של מארוול. האחים חשפו כי שמו של הסרט יהיה כעת "**Avengers: Doomsday**" ויציג את דמותו של דוקטור דום, אותו יגלם דאוני ג'וניור. בדיון על השינוי מגילום דמותו של איירון מן לדמותו של דוקטור דום, הצהיר דאוני ג'וניור שהוא נהנה מגילום דמויות מורכבות ותיאר את התפקיד כ"מסכה חדשה, אותה משימה". דבר ליהוקו של דאוני ג'וניור לתפקיד הציפו תאוריות וספקולציות כי הסרט ישאב השראה מקשת עלילה במארוול קומיקס בה סטארק ודום מחליפים תודעות, או מקשת עלילה בה דום לוקח על עצמו את זהותו של איירון מן. עוד נמסר כי האחים רוסו יפיקו את שני הסרטים באמצעות חברת ההפקות שלהם, "AGBO", כי על כתיבת התסריטים יופקד מקפילי, וכי הצילומים עתידים להתחיל ברבעון השני של 2025 בלונדון. הכרזות אלו נחשבו על ידי מקורבים לתעשייה כחזרה למה שעבד בעבר עבור "אולפני מארוול" ו"שילוב מושלם של טיימינג ושידור על אותו התדר". על פי הדיווחים, האחים רוסו ודאוני ג'וניור עתידים להרוויח 40 מיליון דולר ו-50 מיליון דולר, בהתאמה, עבור כל סרט, וצפויים לקבל בונוסים על סמך ביצועי הסרטים בקופות, עם פוטנציאל להכפלת שכרו של דאוני ג'וניור. דאוני ג'וניור גם ניהל משא ומתן על נסיעות במטוס פרטי, אבטחה אישית ייעודית וטריילרים מרובים על הסטים בעסקה שלו. כמו כן, במהלך הכנס, הצהירו חברי צוות השחקנים מהסרטים "ת'אנדרבולטס*" (2025) ו"ארבעת המופלאים: צעדים ראשונים" (2025) אמרו כי הם ישובו לגלם את דמויותיהם בשני סרטי "הנוקמים" הבאים, בתגובה להכרזות במהלך הכנס, ציין מג'ורס שהוא "שבור לב" על ההחלטה להתקדם בהפקת הסרטים בלעדיו, אך כי הוא עדיין פתוח לשוב לגלם את דמותו של קאנג אם "אולפני מארוול" ירצו להמשיך לחקור את הדמות בעתיד.

### קדם הפקה
באוקטובר 2024, הצהירו האחים רוסו אמרו ששני הסרטים הופקו ביחד באופן דומה להפקת "מלחמת האינסוף" ו"סוף המשחק", אך כי בניגוד אליהם, לא יצולמו בשיטת גב-אל-גב. בדומה גם לתהליך ההפקה שלהם בשני סרטי "הנוקמים" הקודמים, האחים השתמשו ב מגנטיים על מנת למפות את הדמויות והשחקנים שיהיו זמינים עבור הפקת הסרטים. טום הולנד, שהתעתד לשוב לגלם את דמותו של פיטר פארקר / ספיידרמן, הצהיר שידע על ליהוקו של דאוני ג'וניור לגילום דמותו של דוקטור דום בטרם ההכרזה. בדצמבר 2024, אושר כי כריס אוונס, אנתוני מאקי והיילי אטוול יופיעו בסרט, וכי בעוד מאקי ואטוול ישובו לגלם את דמויותיהם של סם וילסון / קפטן אמריקה ופגי קרטר, טרם ברור איזו דמות יגלם אוונס לאחר שגילם את דמותו של סטיב רוג'רס / קפטן אמריקה ב"סאגת האינסוף" ואת דמותו של ג'וני סטורם / הלפיד האנושי ב"דדפול & וולברין", וקודם לכן בסרטי "ארבעת המופלאים" של פוקס המאה ה-20. סניידר דיווח שייתכן שאוונס יגלם את דמותו של "הנווד", מעטה-כיסוי שרוג'רס ודמויות אחרות עטו במהלך קשתות עלילה שונות של מארוול קומיקס. אוונס ואטוול לוהקו לסרט לאחר ש"אולפני מארוול" ניסו לפתח סרט עצמאי בכיכוב דמויותיהם, והבינו שיהיה יותר עדיף לכלול את דמויותיהם בסרט "הנוקמים" חדש. אוונס הכחיש את דבר השתתפותו בסרט, וציין שהוא "פרש בשמחה וללא חרטות".

בינואר 2025, דווח כי צילומי הסרט יתקיימו ממרץ עד לאוגוסט 2025. נוסף לכך, דיווח סניידר כי "אולפני מארוול" מחפשים שחקן שיגלם משתנה של טצ'אלה / הפנתר השחור במספר פרויקטים ביקום הקולנועי שלהם החל מסרט זה, וכי התפקיד הוצע לשחקן אלמוני שדחה אותה בשלהי 2024. כמו כן, בינואר 2025, הצהיר קמברבאץ' שהוא לא יופיע בסרט בעקבות שינויים בעלילתה שבוצעו לאחר פיטוריו של מג'ורס, אך בהמשך חזר בו. קמברבאץ' עוד הוסיף כי דמותו תמלא תפקיד מרכזי ב"מלחמות סודיות". בפברואר 2025, חשף ג'ו רוסו כי תהליך הפקת שני הסרטים החלה בלונדון. בשלהי מרץ 2025, הכריזו "אולפני מארוול" רשמית על ליהוקם של 26 שחקנים לסרט – כריס המסוורת', טום הידלסטון, פול ראד, אנתוני מאקי, דני רמירז, לטישה רייט, וינסטון דיוק, טנוך הוארטה, סבסטיאן סטן, פלורנס פיו, דייוויד הארבור, ואייט ראסל, האנה ג'ון-קאמן, לואיס פולמן, סימו ליו, פטריק סטיוארט, איאן מקלן, ג'יימס מרסדן, קלסי גרמר, אלן קאמינג, רבקה רומיין, צ'נינג טייטום, פדרו פסקל, ונסה קירבי, ג'וזף קווין ואיבון מוס-בכרך. גרמר, סטיוארט, מקלן, קאמינג, רומיין ומרסדן שבו לגלם את דמויותיהם מסדרת סרטי "אקס-מן"; סטיוארט וגרמר עשו זאת בעבר בסרטים "דוקטור סטריינג' בממדי הטירוף" (2022) ו"המארוולס" (2023), בהתאמה. נוסף לכך, דיווחו קוץ' וקיט ש"אולפני מארוול" עדיין לא חשפו את כל צוות השחקנים המלא של הסרט.
### צילומים
צילומי הסרט החלו ב-26 במרץ 2025 בלונדון, והם עתידים להסתיים באוגוסט 2025. במקור, התעתדו הצילומים להתחיל בתחילת 2024, אך נדחו עקב פיטוריו של מג'ורס והשינויים בהפקת הסרט שנדרש לבצע בעקבות הפיטורים. מאקי הצהיר שהוא יחלק את זמנו בין צילומי הסרט בלונדון לצילומי סדרת הטלוויזיה "12 12 12" בבודפשט. האחים רוסו הצהירו שהצילומים יתרחשו בעיקר ב ובמיקומים ייעודיים שנבחרו במיוחד כדי למנוע דליפה של תמונות מסט הצילומים.
### גמר הפקה
על עריכת הסרט מופקד ג'פרי פורד, שעבד על פרויקטים קודמים ביקום הקולנועי של מארוול.

## מוזיקה
באפריל 2024, ציין אלן סילבסטרי שייתכן שהוא ישוב להלחין סרט עתידי ב. ביולי 2024, אושר רשמית כי סילבסטרי אכן ישוב להלחין את שני סרטי "הנוקמים" הבאים.

## הפצה
הסרט עתיד לעלות לאקרנים בארצות הברית ב-18 בדצמבר 2026.
### שיווק
ביולי 2024, במהלך הפאנל של "אולפני מארוול" בכנס הקומיק-קון, סן דייגו, הוכרז רשמית על שם הסרט, שובם של האחים רוסו לכס הבימוי וליהוקו של דאוני ג'וניור לגילום דמותו של דוקטור דום; ההכרזה לוותה במופע בו מספר אנשים לבושים בדמותו של דוקטור דום הופיעו על הבמה, בתוכם דאוני ג'וניור. קאט ביילי מ-"IGN" תיארה את רגע ההכרזה כ"אחת הגילויים הדרמטיים ביותר בהיסטוריה של מארוול לאחרונה" ודיווחה על תגובות מעורבות של מעריצים, כאשר חלקם שיבחו את שובו של דאוני ג'וניור, בעוד שאחרים חשבו שמדובר בצעד נואש של "אולפני מארוול" בעקבות התדרדרות סרטיהם האחרונים מבחינת איכות וביצועים בקופות. צ'ארלס פוליאם-מור ממגזין "The Verge" ראה בהכרזת ליהוק זו "הימור של מארוול שאולי הם יוכלו להחזיר את קהל הצופים עם עוד אירוע קולנועי ענק שנבנה סביב אדם שפניו וקולו הפכו מזמן לשם נרדף לאיירון מן". פרשנים אחרים דנו בדבר הכרזת הליהוק ובתגובות המעורבות אליו, כולל הפרשן קולייר ג'נינגס מהאתר "Collider", שביקר את ההחלטה ללהק לגילום הדמות שחקן שאינו ממוצא רומני, בהתחשב במוצאה האתני של הדמות בחוברות הקומיקס. נוסף לכך, ההכרזה הובילה לספקולציות בדבר השאלה האם דאוני ג'ונור יגלם גרסה חלופית של טוני סטארק שהפכה לדוקטור דום, או האם עלילת הסרט תתעלם מהעובדה שפניו זהים לשל טוני סטארק.

במקביל לתחילת הצילומים ב-26 במרץ 2025, פרסמו "אולפני מארוול" שידור חי בן חמש שעות בחשבונה האישי ברשתות החברתיות, המציג שורה של כיסאות במאי עם שמות חברי צוות השחקנים. כל כיסא חדש נחשף בערך כל 12 דקות, מלווה במוזיקה מפרויקט קודם של "אולפני מארוול" בו הופיעו השחקן או השחקנית. השידור הסתיים בהופעתו של דאוני ג'וניור בליווי נעימת הנושא של "הנוקמים" מאת סילבסטרי. בשידור החי צפו כ-100,000 צופים בו-זמנית, והוא הפך לטרנד הפופולרי ביותר ב-"X" (לשעבר טוויטר) ובמקביל יצר מספר רב של ממים אינטרנטיים. ג'ורדן מורו וברנט לאנג מ"וראייטי" השוו את השידור לשידור חשיפת תאריך עליית העונה השביעית של "משחקי הכס" לשידור ב-2017, בו הוצג גוש קרח נמס לאיטו שבתוכו התאריך; שני השידורים "זכו ללעג בשל הקצב האיטי שלהם".

## סרט המשך
סרט המשך, שעתיד להיקרא "**הנוקמים: מלחמות סודיות**" (באנגלית: "**Avengers: Secret Wars**"), להיכתב על ידי מקפילי ולהיות מבוים על ידי האחים רוסו, עתיד לעלות לאקרנים בארצות הברית ב-17 בדצמבר 2027. הסרט עתיד לחתום את השלב השישי ביקום הקולנועי של מארוול.

## קישורים חיצוניים

**כתבות:**
* 
* 

## הערות שוליים

קטגוריה:סרטי 2026
קטגוריה:סרטי גיבורי-על
439
קטגוריה:סרטי פעולה אמריקאיים
קטגוריה:סרטי המשך אמריקאיים
קטגוריה:מולטיוורס בקולנוע
קטגוריה:סרטים עם מוזיקה מאת אלן סילבסטרי
קטגוריה:סרטים אמריקאיים
קטגוריה:האוונג'רס
קטגוריה:סרטי קרוס-אובר
קטגוריה:סרטים אמריקאיים משנת 2026